ההצגה "הארי פוטר והילד המקולל" בלונדון - שאל לונדוני
ראשי » מה לעשות » מחזות זמר והצגות תיאטרון בלונדון » ההצגה "הארי פוטר והילד המקולל" בלונדון
ההצגה "הארי פוטר והילד המקולל" בלונדון
איתי 28 באוגוסט 2018
התיאטרון בלונדון בו מציג הארי פוטר והילד המקולל
ההצגה ״הארי פוטר והילד המקולל״ (Harry Potter and the cursed child) היא עיבוד לתאטרון לפי הספר השמיני בסדרת הארי פוטר, אשר נכתב מראש במיוחד כמחזה.
בהצגה הארי פוטר הוא אדם בוגר שגר בפרברים באנגליה ויש לו ילדים שהולכים בדרכו.
ההצגה עלתה ב-Palace Theatre ביוני 2016, צפויה לרוץ לפחות עד אמצע 2018, ההצגה שברה את כל השיאים מבחינת מכירת כרטיסים.
ההצגה בנויה משני חלקים שכל אחד מהם עולה בערב אחר (או בחלק אחד בצהריים והחלק השני בערב), זאת אומרת שאם תהיו מעוניינים לראות את שני החלקים (כולל הסוף), רצוי להזמין מראש כרטיסים לשני החלקים.
אנחנו ראינו את שני החלקים באותו היום (הצגת צהריים והצגת ערב) זה היה הרבה שעות אבל היה קסום 🙂
לא חייבים להכיר את כל הספרים והסרטים בשביל להנות מההצגה … אצלנו קרה ההפך אחרי ההצגה התחלנו לראות את הסרטים ואז הבנו הרבה דברים בדיעבד אבל עדיין מאד נהנו.
מכירת הכרטיסים הראשית מתבצעת באתר המיוחד להצגה ב-harrypottertheplay.atgtickets.com ישנם כרטיסים בכמות מצומצמת לתאריכים מסויימים.
ניתן למצוא כרטיסים שנמכרים ע״י אנשים פרטיים, שמעוניינים למכור את הכרטיסים המקוריים שקנו, באתר stubhub (יש לבחור באתר עם הסיומת uk.שימו לב שאתר מבטח אותכם במקוריותם של הכרטיסים. קנייה ישירה מאדם פרטי באתרים ללא ביטוח אינה מומלצת)
בתחילת המכירות דווחה התקשורת בלונדון כי הכרטיסים נמכרים במחירים הזויים של אלפי פאונדים ודווח על היצע של כרטיס ב 8000 פאונד. היום המחירים קצת נרגעו אבל עדיין זאת אחת ההצגות היותר יקרות בלונדון, ההצגות ומחזות זמר נוספים ניתן למצוא במדריך למחזות זמר והצגות בלונדון.
תגובות הקהל לערב הראשון של הארי פוטר והילד המקולל :
קצת מאחורי הקלעים ניתן לראות כאן:
איפה כדאי לקנות מוצרים של הארי פוטר
אמזון פתחה חנות מיוחדת למוצרי הארי פוטר אותה ניתן למצוא כאן.
לצד הספר החדש ״הארי פוטר והילד המקולל״ תמצאו גם את הספרים הישנים כל הסרטים ושלל מוצרי מרצ'נדייז של הארי פוטר כמו בגדים, משחקים, תכשיטים, כוסות ועוד.
מוצרים במחירים קצת יותר יקרים יש בחנות בסטודיו של הארי פוטר, חנות בקובנט גארדן של Noble collection שרובה מוקדש להארי פוטר ולאחרונה נפתחה חנות בסוהו בשם House of MinaLima שמציגה ב 4 קומות תערוכות של עיצוב ואמנות מתוך סרטי הארי פוטר.
הסטודיו בו הוקלטו סרטי הארי פוטר בלונדון
אם אתם אוהבים את הארי פוטר ובאים ללונדון, אל תוותרו על ביקור בסטודיו של הארי פוטר (מומלץ להזמין הסעה וכרטיסים כחודש מראש).
עוד ב״שאל לונדוני״:
אוכל בלונדון ומפה של מסעדות מומלצות.
הארי פוטר תיאטרון